CELEX: 22002D0085
Language: hr
Date: 2002-06-25 00:00:00
Title: Odluka Zajedničkog odbora EGP-a br. 85/2002 od 25. lipnja 2002. o izmjeni Priloga VII. (Uzajamno priznavanje stručnih kvalifikacija) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               253
            
         22002D0085
   
               L 266/50
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 85/2002
   od 25. lipnja 2002.
   o izmjeni Priloga VII. (Uzajamno priznavanje stručnih kvalifikacija) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog VII. Sporazumu izmijenjen je Odlukom Zajedničkog odbora EGP-a br. 55/2001 od 18. svibnja 2001. (1).
            
         
               (2)
            
            
               Direktivu 98/5/EZ Europskog parlamenta i Vijeća od 16. veljače 1998. o olakšavanju stalnog obavljanja odvjetničke djelatnosti u državi članici različitoj od one u kojoj je stečena kvalifikacija (2) treba unijeti u Sporazum,
            
         ODLUČIO JE:
   Članak 1.
   Iza točke 2. (Direktiva Vijeća 77/249/EEZ) u Prilogu VII. Sporazumu umeće se sljedeća točka:
   
               „2.a
            
            
               
                  398 L 0005: Direktiva 98/5/EZ Europskog parlamenta i Vijeća od 16. veljače 1998. o olakšavanju stalnog obavljanja odvjetničke djelatnosti u državi članici različitoj od one u kojoj je stečena kvalifikacija (SL L 77, 14.3.1998., str. 36.).
               Za potrebe ovog Sporazuma vrijede odredbe ove Direktive:
               
                            
                        
                        
                           U članak 1. stavak 2. dodaje se sljedeće:
                           
                              
                                          ‚Island
                                       
                                       
                                          Lögmaður
                                       
                                    
                                          Lihtenštajn
                                       
                                       
                                          Rechtsanwalt
                                       
                                    
                                          Norveška
                                       
                                       
                                          Advokat.’ ”
                                       
                                    
                        
                     
         Članak 2.
   Tekst Direktive 98/5/EZ na islandskom i norveškom jeziku, koji se objavljuje u Dodatku o EGP-u Službenom listu Europskih zajednica, vjerodostojan je.
   Članak 3.
   Ova Odluka stupa na snagu 26. lipnja 2002., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 25. lipnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 165, 21.6.2001., str. 60.
   
      (2)  SL L 77, 14.3.1998., str. 36.
   
      (3)  Ustavni zahtjevi su navedeni.